**Események, liturgikus programok**

**Eseménynaptár**

11.01.kedd Mindenszentek ünnepe

11.02.szerda Halottak napja

11.02.szerda Kóruspróba

11.04.péntek 19.00 Virrasztás

11.05.szombat Első szombati rózsafüzér

11.07.hétfő 17.00 Alsósok csoportja

11.08.kedd 10.00 Baba-mama kör

11.09.szeda 19.00 Kóruspróba

11.10.csütötök 19.30 Ismerkedjünk a Bibliával

11.11.péntek 19.00 Virrasztás

**A hét ünnepei**

**Hétfő**: Boldog Romzsa Tódor

**Kedd**: Mindenszentek

**Szerda**: Halottak napja

**Csütörtök**: Porres Szent Márton

**Péntek**: Borromeo Szent Károly

**Szombat**: Szent Imre herceg

**Szentmisék, liturgikus templomi események**

**Vasárnap:** 8.45 + Szülők, Mária és Sándor

10.00 + Péter

18.30 + Mária és Lajos szülők

**Hétfő:** 7.00 + Sándor és Anna

**Kedd**: 18.30 + László

**Szerda:**  18.30 Plébániánk elhunytjaiért

**Csütörtök:** 18.30 A magyar nép megtéréséért

**Péntek**: 18.30 + szülők, nagyszülők

**Szombat:**  18.30 Pro populo

**Keresztelő:** 10.30. Szabó Ajtony

11.06. Szabó Félix

**Hirdetések**

**Halottak napja** kapcsán templomban az urnatemető látogatható **10.29. és 11.02.** **között egész nap**. Erre az időszakra keresünk olyanokat, akik vállalják a **templom őrzését.** Ez alkalom lehet a csendes imádságra is.

**Jelentkezés a sekrestyében vagy az internetes felületen.**

Missziós vasárnapi **perselygyűjtésünkön** 189.860 Ft gyűlt össze. Isten fizesse meg adományaikat!

**Hétfőn 17.45-kor** rózsafüzért imádkozunk. Ezzel zárjuk az októberi rózsafüzér sorozatunkat. Itt szeretném felhívni a figyelmet, hogy az esti misék előtt 17.45-ös kezdettel ismét van lehetőség a rózsafüzér közös imádkozására.

**Új elsőáldozós csoport**

A jövő ősszel elsőáldozáshoz járulni szándékozók megkezdik a felkészülésüket.

A jelentkezők alapvetően az életkoruknak megfelelő, alsós vagy felsős hittan csoportba járjanak! Nagyjából havonta tartunk majd részükre külön felkészülést.

Minden **csütörtökön, a szentmise után** fél órás **szentségimádást** tartunk.

**Főpásztorunk, dr Erdő Péter bíboros** **november 5-én, szombaton** templomunkba látogat. **18 órakor** vezet a **rózsafüzér**t, **18.30-**kor pedig **szentmisét** mutat be.

Pénteken a szentmise után szeretetláng imaórát tartunk, majd 22 óráig csendes imádságra van lehetőség.

Vannak jeles pillanatok mindannyiunk életében. Bizonyára ilyen egy kerek évforduló. Gondolom, tudjátok, hogy hamarosan egy ilyen szép kerek születésnaphoz érkezem.

Nekem az a legnagyobb ajándék, ha együtt lehetünk egy kicsit. Egyrészt az Úr előtt, egy szentmisében, másrészt beszélgetve, némi süteménnyel, borral, sörrel, üdítővel.

Éppen ezért templomunkban **2022. november 25. péntek 17.30-kor** ünnepi hálaadó szentmisét tartok,majd a szemben lévő iskola aulájába lehetőség lesz a találkozásra.

Tényleg nem kérek más ajándékot, mint az együttlétet!

Gondolatok a mai naphoz

Egy találkozás története

Zakeus hallott Jézusról. Hogy éppen kitől, hogyan, az nem lényeges. Talán éppen azért, hogy magamat be tudjam helyettesíteni.

Honnan, hogyan hallottam Jézusról?

És vajon a környezetem tud Jézusról? Merem-e világi környezetben is használni a keresztény jeleket? Akár egy keresztvetést, egy imát étkezés előtt, vagy sorolhatnánk még.

Zakeus tett azért, hogy találkozzon Jézussal.

Én mit teszek ezért? Túl a vasárnapi szentmisén próbálok-e időt szánni Jézusra?

Jézus a nevén szólítja Zakeust. Engem hol és mikor szólított a nevemen Jézus? Érdemes újra és újra felidézni!

Zakeus vendégül látja Jézust. Közben rádöbben arra, mit kell tennie, hogy ez a találkozás ne egyszeri legyen.

Nézzük meg bátran, nekem mit kell tennem, hogy Jézus állandó jelenléte megvalósulhasson életemben!

Jézus túllát a zajongó tömegen. Észreveszi az apró gesztust. Mi, akik ma ott vagyunk Jézus körül, csupán arctalan tömegként vagyunk ott, vagy egy meghívó, befogadó közegként?

Hogyan tudjuk vonzóvá tenni a közösséget, megmutatni, és meghívó erejűvé formálni plébániánkat?

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 31. vasárnap 2022. október 31.



Ne hagyj magamra, én Uram, Istenem, ne távozz el tőlem! Siess, oltalmazz engem, Uram, én menedékem! (Zsolt 37, 22-23)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Bölcs 11, 22-12,2

Mert szeretsz mindent, ami van, amit alkottál.

Szentlecke: 2Tessz 1, 11-2,2

Állandóan imádkozom értetek.

Evangélium: Lk 19, 1-10

Az emberfia azért jött, hogy megkeresse és üdvözítse, ami elveszett.